Hugh Jackman

Hju Džekmanas (; g. 1968 m. spalio 12 d.) – Australijos kino aktorius ir prodiuseris. Labiausiai žinomas dėl savo Ernio vaidmens X-menų filmų serijose, taip pat filmuose „Keitė ir Leopoldas“, „Van Helsingas“, „Prestižas“, „Australija“, „Vargdieniai“ ir „Kaliniai“. Dėl savo vaidybos filme „Vargdieniai“ Džekmanas buvo nominuotas Oskarui geriausio aktoriaus kategorijoje. H. Džekmanas taip pat yra dainininkas ir šokėjas.

Jaunystė 

Hju Džekmanas gimė Sidnėjuje, Naujajame Pietų Velse, Greisės Mak Neil ir Kristoferio Džono Džekmano šeimoje. Jo tėvai buvo angai ir atvyko į Australiją 1967 m. Jo tėvai išsiskyrė, kai jis buvo aštuonerių, Džekmanas liko Australijoje kartu su savo tėvu ir dviem broliais, o mama su dviem jo seserimis grįžo į Angliją.

Džekmanas ėjo į Pimblio pradinę mokyklą, o vėliau lankė visų berniukų Knoks gramatikos mokyklą Sidnėjuje. Po baigimo jis praleido metus dirbdamas Upinhamo mokykloje, Anglijoje. Grįžęs pradėjo studijuoti komunikacijas Sidnėjaus technologijų universitete, kurį baigė 1991 m. Paskutiniais metais universitete jis lankė dramos kursus, kad gautų papildomus kreditus.

Gavęs bakalauro laipsnį Džekmanas pabaigė vienerių metų kursą „Kelionė“ Sidnėjaus aktorių centre. Po kurio jam buvo pasiūlytas vaidmuo populiarioje muilo operoje „Kaimynai“, bet jis vaidmens atsisakė, kad galėtų lankyti Vakarų Australijos Scenos meno rūšių akademiją Editos Kovan universitete, kurį jis pabaigė 1994 m.

Karjera

Ankstyvieji metai 

Paskutinę savo pasirodymo Akademijos baigime naktį Džekmanas gavo skambutį, kuris jam pasiūlė vaidmenį „Correlli“ draminiame seriale. Tai buvo pirmasis Džekmano profesionalus darbas, kur vėliau jis sutiko savo žmoną Deborra-Lee Furness.

Po „Correlli“ Džekmanas keliavo į Melburno sceną. 1996 m. jis vaidino Gastoną vietiniame Volto Disnėjaus miuzikle „Gražuolė ir pabaisa“ ir Džo Gilisą miuzikle „Sunset Boulevard“.

Džekmano ankstyvi pasirodymai filmuose yra: „Erskineville Kings“ ir „Paperback Hero“ 1999 m., o televizijoje: „Law of the Land“, „Halifax f.p.“, „Blue Heelers“ ir „Banjo Paterson’s The Man from Snowy River“.

„Oklahoma!“ 

Džekmanas tapo žinomas už Australijos ribų 1998 m., kai jis atliko pagrindinį vaidmenį „Oklahomoje“, Londono Vest Endo teatre. Už vaidybą jis buvo nominuotas Oliverio premijai kaip geriausias miuziklo aktorius.

„Iksmenai“ 

1999 m. Džekmanas buvo parinktas į Ernio vaidmenį Iksmenų filme.

Džekmanas vėl tapo Erniu šiuose filmuose: 2003 m. „Iksmenai 2“, 2006 m. „Iksmenai: žūtbūtinis mūšis“, 2009 m. „Iksmenai: pradžia. Ernis“. Taip pat epizodiškai 2011 m. filme „Iksmenai: pirma klasė“. 2013 m. jis sugrįžo kaip Ernis į filmą „Ernis“.

2001 m. 
2001 m. Džekmanas vaidino Leopoldą romantinėje komedijoje „Keitė ir Leopoldas“, šis vaidmuo jam davė Auksinio gaublio geriausio aktoriaus nominaciją. Džekmanas vaidino Viktorijos laikų anglų kunigaikštį, kuris atsitiktinai atkeliauja laiku į XXI a. Manheteną., kur sutinka Keitę, cinišką reklamų vykdytoją.

Filmografija 
 1999: Erskineville Kings
 1999: Paperback Hero
 2000: Iksmenai
 2001: Keitė ir Leopoldas
 2001: Someone Like You
 2001: Swordfish
 2003: Iksmenai 2
 2004: Van Helsingas
 2004: Van Helsing: The London Assignment
 2005: Stories of Lost Souls
 2006: Happy Feet
 2006: Flushed Away
 2006: Prestižas
 2006: The Fountain
 2006: Scoop
 2006: Iksmenai: žūtbūtinis mūšis
 2008: Deception
 2008: Uncle Jonny
 2008: Australija
 2008: The Burning Season
 2009: Iksmenai: pradžia. Ernis
 2011: Iksmenai: pirma klasė
 2011: Snow Flower and the Secret Fan
 2011: Real Steel
 2012: Butter
 2012: Rise of the Guardians
 2012: Vargdieniai
 2013: Movie 43
 2013: Ernis
 2013: Prisoners
 2014: Iksmenai: praėjusios ateities dienos
 2015: Chappie
 2017: Logan

Išnašos

Nuorodos 

 

Australijos aktoriai